text: Vit eru takksom og errin av at verða kosin Ársins Virki 2021! Starvsfólkið er grundarsteinurin undir Formula, og uttan hesi var onki Formula. Starvsfólkini eiga tí eina stóra tøkk uppiborna fyri hetta megnaavrik, og eiga tey hendan heiðurin. Vit vilja somuleiðis takka viðskiftafólki okkara fyri álit og samstarv gjøgnum nógv ár.
text: #000000
text: “Ársins Virki 2021 er ein KT-fyritøka, sum hevur eitt breitt úrval av KT-tænastum og útgerð, og sum bjóðar fram fleiri ymiskar KT-loysnir. Fyritøkan umboðar bæði loysnir, sum eru mentar av fyritøkuni sjálvari, og loysnir, sum eru mentar uttanfyri húsið. Loysnir verða í størstan mun seldar í Føroyum, men sølan uttanlands hevur verið vaksandi seinnu árini, serliga í norðurlondum, men eisini aðra staðni í Evropa. Harumframt hevur fyritøkan í fleiri áratíggju saman við útlendskum tøkniveitara útvegað og serviserað tøkniligar loysnir til føroysku ali- og fiskaframleiðsluna. Somuleiðis hevur hon hjálpt hesum fyritøkum í teirra útrás tá hesar eru farnar útum landoddarnar við teirra virksemi.Seinnu árini hevur stórt fokus verið á at menna sjálvsavgreiðsluloysnir fyri borgarar og viðskiftafólk, og fyritøkan hevur bjóðað seg fram at hjálpa at menna og seta hesar í verk. Økta fokusið á privatlívið hjá KT-brúkarunum og nýggju GDPR-reglurnar hevur eisini verið eitt fokusøki hjá fyritøkuni í seinastuni.
text: #000002
text: Talan er um eina av størstu KT-fyritøkunum í landinum við knapt 100 starvsfólkum. Fyritøkan hevur deildir ymsastaðni í Føroyum og í Danmark. Fyritøkan hevur seinni árini haft góð fíggjarlig úrslit og hevur havt eitt vaksandi eginpeningsavkast og økjandi vinningsføri. Fyritøkan hevur eisini ein tilvitaðan sosialan profil, har hon m.a. rættir eina hjálpandi hond til tey, sum ikki fingu alt frá byrjan. Eitt nú hevur fyritøkan samstarvað við almannastovuna um at taka inn fólk og geva teimum arbeiðsroyndir, so hesi fáa møguleika at finna sítt pláss í samfelagnum. Fyritøkan hjálpir lesandi við at geva teimum praktikpláss undir lesnaðinum ella geva teimum møguleika at skriva uppgávur ísv lesnaðin.
text: #000003
text: Fyritøkan hevur eisini havt ein týðandi leiklut í nýggju KT-breytini á Nám X, har starvsfólk hjá fyritøkuni hava undirvíst næmingunum fyrstu tvey árini, breytin hevur verið til. Harumframt hevur hon útvegað útgerð til útbúgvingina.Fyritøkan er tilvitað um sína ávirkan á umhvørvið, eitt nú verða tónarar og KT-útgerð, sum verður tikin niður, sent til endurnýtslu, og fyritøkan samstarvar við veitarar, sum menna grønar loysnir.
text: #000004
text: Við støði í teimum flottu fíggjarligu úrslitunum og tí denti, sum verður lagdur á sosiala og umhvørvisliga burðardygd, hevur ein samd dómsnevnd valt P/F Formula sum Ársins Virki 2021.”
text: #000005
text: Formula luttók á tiltakinum "Vinnan vitjar" á Glasi. Á tiltakinum høvdu lesandi møguleika at práta við umboð f...
text: #000008
text: Formula ment gjaldsloysn til Eysturoyartunnilin P/F. Loysnin er ment í samstarvi við norsku fyritøkuni Q-Free ...
text: #000009
text: Vit nýta cookies á okkara síðu.
  Tú kanst lesa meira um nýtsluna av cookies og sløkkja tær á stillingunum
text: #000010
text: Vit nýta cookies á okkara síðu.
text: #000011
text: Tú kanst lesa meira um nýtsluna av cookies og sløkkja tær á stillingunum
text: #000012
text: Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
text: #000013
text: Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
text: #000014
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000017
text: Vinaliga játta neyðugar cookies fyrst, áðrenn tú kanst goyma tínar stillingar!
text: #000019